2005L0064 — SL — 03.02.2009 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DIREKTIVA EVROPSKEGA PARLAMENTA IN SVETA 2005/64/ES

z dne 26. oktobra 2005

o homologaciji motornih vozil glede na njihovo ponovno uporabnost, možnost recikliranja in predelave ter o spremembi Direktive Sveta 70/156/EGS







Člen 1

Predmet urejanja

Direktiva določa upravne in tehnične določbe za homologacijo vozil iz člena 2, da bi se zagotovila možnost ponovne uporabe, recikliranja in predelave njihovih sestavnih delov in materialov najmanj v odstotkih, določenih v Prilogi I.

Določa posebne določbe s katerimi se zagotovi, da ponovna uporaba sestavnih delov ne ogroža varnosti ali okolja.

Člen 2

Področje uporabe

Ta direktiva se uporablja za vozila kategorij M1 in N1, kakor so opredeljena v delu A Priloge II k Direktivi 70/156/EGS, ter za nove ali ponovno uporabljene sestavne dele takšnih vozil.

Člen 3

Izjeme

Brez poseganja v uporabo določb člena 7, se ta direktiva ne uporablja za:

(a) vozila za posebni namen, kakor so opredeljena v točki 5 dela A Priloge II k Direktivi 70/156/EGS;

(b) vozila kategorije N1, izdelana v več stopnjah, če je osnovno vozilo skladno s to direktivo;

(c) vozila, proizvedena v majhnih serijah, navedena v členu 8(2)(a) Direktive 70/156/EGS.

Člen 4

Opredelitev pojmov

V tej direktivi imajo uporabljeni izrazi naslednji pomen:

1. „vozilo“ pomeni motorno vozilo;

2. „sestavni del“ pomeni kateri koli del ali sklop delov, ki je vključen v vozilo v trenutku njegove izdelave; označuje tudi sestavne dele in samostojne tehnične enote, opredeljene v členu 2 Direktive 70/156/EGS;

3. „tip vozila“ pomeni tip vozila, opredeljen v točkah 1 in 3 dela B Priloge II k Direktivi 70/156/EGS;

4. „izrabljeno vozilo“ pomeni vozilo, opredeljeno v točki 2 člena 2 Direktive 2000/53/ES;

5. „referenčno vozilo“ pomeni različico tipa vozila, ki ga homologacijski organ v posvetovanju s proizvajalcem in v skladu z merili, določenimi v Prilogi I, opredeli kot najbolj problematičnega z vidika ponovne uporabnosti, možnosti recikliranja in predelave;

6. „vozilo, izdelano v več stopnjah“ pomeni vozilo, proizvedeno z večstopenjskim postopkom izdelave;

7. „osnovno vozilo“ pomeni vozilo, opredeljeno v četrti alinei člena 2 Direktive 70/156/EGS, ki je uporabljeno v začetni stopnji večstopenjske izdelave;

8. „večstopenjska izdelava“ pomeni postopek, s katerim se proizvede vozilo v več stopnjah z dodajanjem sestavnih delov osnovnemu vozilu ali s spreminjanjem teh sestavnih delov;

9. „ponovna uporaba“ pomeni ponovno uporabo, opredeljeno v točki 6 člena 2 Direktive 2000/53/ES;

10. „recikliranje“ pomeni recikliranje, opredeljeno v prvem stavku točke 7 člena 2 Direktive 2000/53/ES;

11. „energetska predelava“ pomeni energetsko predelavo, opredeljeno v drugem stavku točke 7 člena 2 Direktive 2000/53/ES;

12. „predelava“ pomeni predelavo, opredeljeno v točki 8 člena 2 Direktive 2000/53/ES;

13. „ponovna uporabnost“ pomeni možnost ponovne uporabe sestavnih delov, izgrajenih iz izrabljenih vozil;

14. „možnost recikliranja“ pomeni možnost recikliranja sestavnih delov ali materialov, izgrajenih iz izrabljenih vozil;

15. „možnost predelave“ pomeni možnost predelave sestavnih delov ali materialov, izgrajenih iz izrabljenih vozil;

16. „stopnja možnosti recikliranja vozila (Rcyc)“ pomeni odstotek mase novega vozila, ki ga je mogoče ponovno uporabiti ali reciklirati;

17. „stopnja možnosti predelave vozila (Rcov)“ pomeni odstotek mase novega vozila, ki ga je mogoče ponovno uporabiti in predelati;

18. „strategija“ pomeni načrt širokega obsega, ki vsebuje usklajene ukrepe in tehnične rešitve v zvezi z uničenjem, razgradnjo ali podobnimi postopki, recikliranjem ter ponovno uporabo materialov, da bi določili predvidene stopnje možnosti recikliranja in predelave že na razvojni stopnji vozila;

19. „masa“ pomeni maso vozila v voznem stanju, opredeljeno v točki 2.6 Priloge I k Direktivi 70/156/EGS, vendar brez voznika, čigar masa je ocenjena na 75 kg;

20. „pristojni organ“ pomeni subjekt, na primer tehnično službo ali drug obstoječi organ, ki ga država članica imenuje za opravljanje predhodne ocene proizvajalca in za izdajanje potrdila o skladnosti, v skladu s predpisi te direktive. Pristojni organ je lahko homologacijski organ, če je njegova pristojnost na tem področju je ustrezno dokumentirana.

Člen 5

Določbe glede homologacije

1. Države članice izdajo ES-homologacijo ali nacionalno homologacijo glede ponovne uporabnosti, možnosti recikliranja in predelave vozil, samo za tipe vozil, ki izpolnjujejo zahteve te direktive.

2. Za uporabo odstavka 1 proizvajalec zagotovi homologacijskemu organu natančne tehnične podatke, potrebne za izračun in preverjanja iz Priloge I, v zvezi z naravo materialov, uporabljenih pri izdelavi vozila in njegovih sestavnih delov. V primerih, ko se izkaže, da za te podatke veljajo pravice intelektualne lastnine ali ti podatki predstavljajo posebno tehnologijo proizvajalca oziroma njegovih dobaviteljev, proizvajalec ali njegovi dobavitelji zagotovijo zadostne podatke, ki omogočijo, da se ti izračuni opravijo pravilno.

3. V zvezi s ponovno uporabnostjo, možnostjo recikliranja in predelave države članice zagotovijo, da proizvajalec pri predložitvi vloge za ES-homologacijo v skladu s členom 3(1) Direktive 70/156/EGS uporabi obrazec opisnega lista iz Priloge II k tej direktivi.

4. Homologacijski organ pri izdaji homologacije ES v skladu s členom 4(3) Direktive 70/156/EGS uporabi vzorec certifikata o ES-homologaciji iz Priloge III k tej direktivi.

Člen 6

Predhodna ocena proizvajalca

1. Države članice ne podelijo homologacije, dokler ne preverijo, da je proizvajalec izvedel potrebne ukrepe in postopke v skladu s točko 3 Priloge IV za primerno upravljanje z vidika ponovne uporabljivosti, možnosti recikliranja in predelave, ki jih obravnava ta direktiva. Po izvedbi predhodne ocene se proizvajalcu izda „Potrdilo o skladnosti s Prilogo IV“ (v nadaljnjem besedilu „potrdilo o skladnosti“).

2. Države članice v okviru predhodne ocene proizvajalca zagotovijo, da so materiali, uporabljeni pri proizvodnji tipa vozila, v skladu z določbami člena 4(2)(a) Direktive 2000/53/ES.

Komisija v skladu s postopkom iz člena 9 določi natančna pravila za preverjanje izpolnjevanja te določbe.

3. Za namen odstavka 1 proizvajalec priporoči strategijo, ki zagotavlja razstavljanje, ponovno uporabo sestavnih delov, recikliranje in predelavo materialov. Ta strategija upošteva preizkušene tehnologije, ki so na razpolago ali v razvoju ob času predložitve zahteve za homologacijo vozila.

4. Države članice v skladu s točko 2 Priloge IV imenujejo pristojni organ, ki bo izvajal predhodno oceno proizvajalca in izdal potrdilo o skladnosti.

5. Potrdilu o skladnosti je priložena ustrezna dokumentacija in opis strategije, ki jo priporoča proizvajalec. Pristojni organ uporabi vzorec iz Dodatka k Prilogi IV.

6. Potrdilo o skladnosti je veljavno najmanj dve leti od datuma izdaje, preden se izvedejo nova preverjanja.

7. Proizvajalec obvesti pristojni organ o kateri koli pomembni spremembi, ki bi lahko vplivala na ustreznost potrdila o skladnosti. Pristojni organ po posvetovanju s proizvajalcem odloči, če so potrebna nova preverjanja.

8. Pristojni organ po izteku veljavnosti potrdila o skladnosti izda novo potrdilo o skladnosti ali podaljša njegovo veljavnost za nadaljnji dve leti. Pristojni organ izda novo potrdilo, če so mu bile sporočene bistvene spremembe.

Člen 7

Ponovna uporaba sestavnih delov

Sestavni deli, navedeni v Prilogi V:

(a) se ne štejejo kot ponovno uporabni za namene izračuna stopenj možnosti recikliranja in predelave;

(b) se ne uporabljajo ponovno pri izdelavi vozil, za katere velja Direktiva 70/156/EGS.

Člen 8

Spremembe Direktive 70/156/EGS

Direktiva 70/156/EGS se spremeni v skladu s Prilogo VI k tej direktivi.

Člen 9

Spremembe

Komisija v skladu z regulativnim postopkom iz člena 13(3) Direktive 70/156/EGS sprejme spremembe te direktive, potrebne za prilagoditev direktive znanstvenemu in tehničnemu napredku.

Člen 10

Dnevi začetka veljavnosti homologacije

1. Z začetkom veljavnosti 15 decembra 2006 države članice za tip vozila, ki izpolnjuje zahteve te direktive, ne smejo:

(a) zavrniti izdaje ES ali nacionalne homologacije;

(b) prepovedati registracije, prodaje ali začetke uporabe novih vozil.

2. Z začetkom veljavnosti 15 decembra 2008 morajo države članice za tip vozila, ki ne izpolnjuje zahtev te direktive:

(a) zavrniti izdajo ES-homologacije;

(b) zavrniti izdajo nacionalne homologacije.

3. Z začetkom veljavnosti 15 julija 2010 morajo države članice, če zahteve te direktive niso upoštevane:

(a) upoštevati potrdila o skladnosti, ki spremljajo nova vozila, kot neveljavna za namene člena 7(1) Direktive 70/156/EGS;

(b) zavrniti registracijo, prodajo ali začetek uporabe novih vozil, razen kadar se uporabi člen 8(2)(b) Direktive 70/156/EGS.

4. Člen 7 se uporablja od 15 decembra 2006.

Člen 11

Prenos

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 15 decembra 2006. Države članice besedila teh predpisov takoj posredujejo Komisiji.

Predpisi se uporabljajo od 15 decembra 2006.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 12

Začetek veljavnosti

Ta direktiva začne veljati dvajseti dan po objavi v Uradnem listu Evropske unije.

Člen 13

Naslovniki

Ta direktiva je naslovljena na države članice.









PRILOGA

SEZNAM PRILOG

Priloga I: Zahteve

Priloga II: Opisni list za ES-homologacijo vozila

Priloga III: Vzorec certifikata o ES-homologaciji

Priloga IV: Predhodna ocena proizvajalca

Dodatek 1: Vzorec potrdila o skladnosti

Priloga V: Sestavni deli, ki niso za ponovno uporabo

Priloga VI: Sprememba Direktive 70/156/EGS









PRILOGA I

ZAHTEVE

1. Vozila kategorije M1 in N1 morajo biti proizvedena tako, da se: — ponovno uporabi in/ali reciklira vsaj 85 % mase vozila ter — ponovno uporabi in/ali predela vsaj 95 % mase vozila, v skladu s postopki, navedenimi v tej prilogi.

2. Proizvajalec za namen homologacije predloži pravilno izpolnjen obrazec v skladu s Prilogo A standarda ISO 22628: 2002 s podatki o materialih. Obrazcu se doda seznam razstavljenih sestavnih delov s podatki o stopnji razstavitve in priporočenem postopku za njihovo obdelavo.

3. Proizvajalec za uporabo točk 1 in 2 homologacijskemu organu dokaže, da referenčna vozila ustrezajo zahtevam. Uporabi se metoda izračunavanja, opisana v Prilogi B standarda ISO 22628: 2002. Proizvajalec mora biti tudi sposoben dokazati, da zahtevam te direktive ustreza vsaka različica istega tipa vozila.

4. Pri izbiri referenčnega vozila se upoštevajo naslednji kriteriji: — tip nadgradnje, — razpoložljiva stopnja opreme ( 6 ), — razpoložljiva dodatna oprema (6) , ki se doda na odgovornost proizvajalca.

5. Če homologacijski organ in proizvajalec skupaj ne določita najbolj problematične različice tipa vozila glede na ponovno uporabnost, možnost recikliranja in predelave, se izbere referenčno vozilo, in sicer: (a) v primeru vozil M1 za vsak „tip nadgradnje“, kakor je določeno v točki 1 dela C Priloge II k Direktivi 70/156/EGS; (b) v primeru vozil N1 za vsak „tip nadgradnje“, npr. dostavno vozilo, šasija s kabino, lahki dostavni tovornjak s kasonom itd.

6. Pnevmatike se za namene izračunov štejejo za reciklažni material.

7. Mase se izrazijo v kg z eno decimalko. Vrednosti se izračunajo v procentih z eno decimalko in zaokrožijo na naslednji način: (a) če je število za decimalno vejico med 0 in 4, se skupna vrednost zaokroži navzdol; (b) če je število za decimalno vejico med 5 in 9, se skupna vrednost zaokroži navzgor.

8. Homologacijski organ za namen preverjanja izračunov, opisanih v tej prilogi, zagotovi, da je obrazec s podatki iz točke 2 skladen s priporočeno strategijo, priloženo potrdilu o skladnosti iz člena 6(1) te direktive.

9. Proizvajalec za namen preverjanja materialov in mase sestavnih delov po presoji homologacijskega organa zagotovi vozilo in sestavne dele.









PRILOGA II

OPISNI LIST ZA ES-HOMOLOGACIJO VOZIL

v skladu s Prilogo I k Direktivi Sveta 70/156/EGS ( 7 ) v zvezi z ES-homologacijo glede na ponovno uporabnost ter možnost recikliranja in predelave vozila

Naslednji podatki se po potrebi posredujejo v treh izvodih skupaj s seznamom priloženih dokumentov. Vse risbe morajo biti dovolj podrobne in v ustreznem merilu v formatu A4 ali zložene na ta format. Tudi morebitne fotografije morajo biti dovolj podrobne.

0. SPLOŠNO

0.1 Znamka (trgovska oznaka proizvajalca):…

0.2 Tip:…

0.2.0.1 Šasija:…

0.2.1 Trgovsko ime (če je na voljo):…

0.3 Podatki za identifikacijo tipa vozila, če je oznaka na vozilu (b):…

0.3.1 Mesto te oznake:…

0.4 Kategorija vozila (c):…

0.5 Ime in naslov proizvajalca:…

0.8 Naslov(-i) proizvodne tovarne (tovarn):…

1. SPLOŠNI KONSTRUKCIJSKI PODATKI O VOZILU

1.1 Fotografije in/ali risbe vzorčnega vozila:…

1.2 Merska skica celotnega vozila:…

1.3 Število osi in koles:…

1.3.1 Število in lega osi z dvojnimi kolesi:…

1.3.3 Pogonske osi (število, lega, povezava):…

1.7 Vozniška kabina (trambus ali pokrita)(z):…

3. POGONSKI MOTOR (q) (v primeru vozil, ki jih poganja ali bencin, dizelsko gorivo itd. ali tudi pri kombinaciji z drugim gorivom, se točke ponovijo (+))

3.1 Proizvajalec:…

3.2 Motor z notranjim izgorevanjem

3.2.1 Posebni podatki o motorju

3.2.1.1 Način delovanja: motor na prisilni vžig/kompresijski vžig, štiritaktni/dvotaktni (7)

3.2.1.2 Število in razmestitev valjev:…

3.2.1.3 Prostornina motorja (s): ...... cm3

3.2.2 Gorivo: dizelsko gorivo/bencin/tekoči naftni plin/zemeljski plin/etanol: (7) …

4. PRENOS MOČI (v)

4.2 Tip (mehanski, hidravlični, električni itd.):…

4.5 Menjalnik

4.9 Zapora diferenciala: da/ne/po izbiri (7)

9. NADGRADNJA

9.1 Tip nadgradnje:…

9.3.1 Razmestitev in število vrat:…

9.10.3 Sedeži

9.10.3.1 Število:…

15. PONOVNA UPORABNOST, MOŽNOST RECIKLIRANJA in PREDELAVE

15.1 Različica, ki ji pripada predstavitveno vozilo:…

15.2 Masa referenčnega vozila z nadgradnjo ali teža šasije s kabino brez nadgradnje in/ali spenjalne naprave, če proizvajalec ne dobavlja nadgradnje in/ali spenjalne naprave (vključno s tekočinami, orodjem, rezervnim kolesom, če je nameščeno) brez voznika:…

15.3 Mase materialov referenčnega vozila

15.3.1 Masa materiala, ki se upošteva v fazi predobdelave (##):…

15.3.2 Masa materiala, ki se upošteva v fazi razgradnje (##):…

15.3.3 Masa materiala, ki se upošteva v fazi obdelave nekovinskih ostankov, primernih za recikliranje (##):…

15.3.4 Masa materiala, ki se upošteva v fazi obdelave nekovinskih ostankov, primernih za energetsko predelavo (##):…

15.3.5 Materiali (##):…

15.3.6 Skupna masa materialov, ki se lahko ponovno uporabijo in/ali reciklirajo:…

15.3.7 Skupna masa materialov, ki se lahko ponovno uporabijo in/ali predelajo:…

15.4 Stopnje

15.4.1 Stopnja možnosti recikliranja „Rcyc( %)“:…

15.4.2 Stopnja možnosti predelave „Rcov( %)“:…









PRILOGA III

VZOREC CERTIFIKATA O ES-HOMOLOGACIJI

Največji format: A4 (210 x 297 mm)

CERTIFIKAT O ES-HOMOLOGACIJI

Žig organa za ES-homologacijo

Sporočilo o:

— ES-homologaciji ( 8 ) za tip vozila

v skladu z Direktivo 2005/64/ES

Številka ES-homologacije:

Razlog za razširitev:

ODDELEK I

0.1 Znamka (trgovska oznaka proizvajalca):

0.2. Tip:

0.2.1 Trgovsko ime (imena) ( 9 ) :…

0.3 Podatki za identifikacijo tipa, če je oznaka na vozilu:…

0.3.1 Mesto te oznake:…

0.4 Kategorija vozila ( 10 ) :…

0.5 Ime in naslov proizvajalca:…

0.8 Ime(-na) in naslov(-i) proizvodne tovarne (tovarn):…

[…]

ODDELEK II

1. Dodatni podatki: Stopnja možnosti recikliranja referenčnega vozila (vozil): Stopnja možnosti predelave referenčnega vozil (vozil):

2. Tehnična služba, pristojna za opravljanje preskusov:…

3. Datum poročila o preskusu:…

4. Številka poročila o preskusu:…

5. Pripombe (če so):…

6. Priloge: seznam in opisna dokumentacija

7. Vozilo ustreza/ne ustreza (10) tehničnim zahtevam Direktive:…

…







(kraj) (podpis) (datum)

Priloge: Opisni listi.









PRILOGA IV

PREDHODNA OCENA PROIZVAJALCA

1. Namen te priloge

Priloga opisuje predhodno oceno, ki jo opravi pristojni organ, da zagotovi, da je proizvajalec uvedel potrebne ukrepe in postopke.

2. Pristojni organ

Pristojni organ mora izpolnjevati zahteve standarda EN 45012: 1989 ali ISO/IEC Guide 62: 1996 o splošnih merilih za certifikacijske organe, ki certificirajo sisteme kakovosti na področju upravljanja, ki ga uporablja proizvajalec.

3. Preverjanje, ki ga opravi pristojni organ

3.1 Pristojni organ zagotovi, da je proizvajalec sprejel potrebne ukrepe za: (a) zbiranje ustreznih podatkov iz celotnega postopka dobave, zlasti o vrsti in masi vseh materialov, uporabljenih pri proizvodnji vozila, ter s tem omogočil, da se opravijo izračuni v skladu z zahtevami te direktive; (b) razpoložljivost vseh drugih ustreznih podatkov, potrebnih za izračune, kot je prostornina tekočin itd.; (c) dodatno preverjanje podatkov, ki jih sporočijo dobavitelji; (d) pregled nad materiali; (e) izračun stopnje možnosti recikliranja in predelave v skladu s standardom ISO 22628: 2002; (f) označevanje sestavnih delov iz polimerov in elastomerov v skladu z Odločbo Komisije 2003/138/ES z dne 27. februarja 2003 o določitvi šifrirnih standardov sestavnih delov in materialov za vozila v skladu z Direktivo 2000/53/ES Evropskega parlamenta in Sveta o izrabljenih vozilih ( 11 ); (g) preverjanje, da se pri proizvodnji novih vozil ne uporabijo ponovno sestavni deli, navedeni v Prilogi V.

3.2 Proizvajalec pristojnemu organu zagotovi vse zadevne podatke v obliki dokumentacije. Posebej ustrezno dokumentirani morajo biti podatki o možnosti reciklaže in predelave materialov.

▼M1

4.1. Za namene predhodne ocene v skladu s členom 6 Direktive 2005/64/ES se od proizvajalca vozila zahteva dokazilo, da je prek pogodbenih dogovorov z njegovimi dobavitelji zagotovljena skladnost s členom 4(2)(a) Direktive 2000/53/ES.

4.2. Za namene predhodne ocene v skladu s členom 6 Direktive 2005/64/ES se od proizvajalca vozila zahteva uvedba postopkov za: (a) posredovanje veljavnih zahtev njegovemu osebju in vsem njegovim dobaviteljem; (b) spremljanje in zagotavljanje delovanja dobaviteljev v skladu z navedenimi zahtevami; (c) zbiranje ustreznih podatkov po celotni dobavni verigi; (d) preverjanje informacij, ki jih predložijo dobavitelji; (e) ustrezen odziv, kadar podatki, ki jih predložijo dobavitelji, kažejo na neskladnost z zahtevami iz člena 4(2)(a) Direktive 2000/53/ES.

4.3. Za namene odstavkov 4.1 in 4.2 se od proizvajalca vozila zahteva uporaba ISO 9000/14000 ali drugega standardiziranega programa zagotavljanja kakovosti v dogovoru s pristojnim organom.

▼B









Dodatek k Prilogi IV

VZOREC POTRDILA O SKLADNOSTI









PRILOGA V

SESTAVNI DELI, KI NISO ZA PONOVNO UPORABO

1. Uvod

V tej prilogi so navedeni sestavni deli vozil kategorij M1 in N1, ki se ne smejo ponovno uporabiti pri proizvodnji novih vozil.

2. Seznam sestavnih delov

— vse zračne blazine ( 12 ), vključno z drugimi vrstami blazin, pirotehnični sprožilni mehanizmi, elektronske krmilne enote in zaznavala,

— avtomatični ali drugi sistemi varnostnih pasov, vključno s samimi pasovi, zaponkami, zategovalniki, pirotehničnimi sprožilnimi mehanizmi,

— sedeži (le v primeru, da so pritrdišča varnostnih pasov in/ali zračnih blazin vgrajena v sedež),

— ključavnica volana, ki deluje na volanski drog,

— naprave za imobilizacijo, vključno s prenosnimi in elektronskimi krmilnimi enotami,

— sistemi za naknadno obdelavo izpušnih plinov (npr. katalizatorji, filtri za trdne delce),

— izpušni glušniki.









PRILOGA VI

SPREMEMBE DIREKTIVE 70/156/EGS

Direktiva 70/156/EGS se spremeni:

1. V Prilogi I se dodajo naslednje točke: „15. PONOVNA UPORABNOST, MOŽNOST RECIKLIRANJA in PREDELAVE 15.1 Različica, ki ji pripada referenčno vozilo: 15.2 Masa referenčnega vozila z nadgradnjo ali teža šasije s kabino brez nadgradnje in/ali spenjalne naprave, če proizvajalec ne dobavlja nadgradnje in/ali spenjalne naprave (vključno s tekočinami, orodjem, rezervnim kolesom, če je nameščeno) brez voznika: 15.3 Masa materialov referenčnega vozila 15.3.1 Masa materiala, ki se upošteva v fazi predobdelave ( 13 ): 15.3.2 Masa materiala, ki se upošteva v fazi razgradnje (13) : 15.3.3 Masa materiala, ki se upošteva v fazi obdelave nekovinskih ostankov, primernih za recikliranje (13) : 15.3.4 Masa materiala, ki se upošteva v fazi obdelave nekovinskih ostankov, primernih za energetsko predelavo (13) : 15.3.5 Materiali (13) : 15.3.6 Skupna masa materialov, ki se lahko ponovno uporabijo in/ali reciklirajo: 15.3.7 Skupna masa materialov, ki se lahko ponovno uporabijo in/ali predelajo: 15.4 Stopnje 15.4.1 Stopnja možnosti recikliranja ‚Rcyc( %)‘: 15.4.2 Stopnja možnosti predelave ‚Rcov( %)‘:

2. V delu I Priloge IV se doda naslednja točka:



„Predmet Številka direktive Napotilo na Uradni list Uporabnost M1 M2 M3 N1 N2 N3 O1 O2 O3 O4 59. Možnost recikliranja 2005/64/ES L 310, 25. november 2005, str. 10 X — — X — — “

3. Priloga XI se spremeni: (a) v Dodatku 1 se doda naslednja točka:



„Št. Predmet Številka direktive M1 ≤ 2 500 (1) kg M1 > 2 500 (1) kg M2 M3 59 Možnost recikliranja 2005/64/ES N/A N/A — —“ (b) v Dodatku 2 se doda naslednja točka:



„Št. Predmet Številka direktive M1 M2 M3 N1 N2 N3 O1 O2 O3 O4 59 Možnost recikliranja 2005/64/ES N/A — — N/A — — — — — —“ (c) v Dodatku 3 se doda naslednja točka:



„Št. Predmet Številka direktive M2 M3 N1 N2 N3 O1 O2 O3 O4 59 Možnost recikliranja 2005/64/ES — — N/A — — — — — —“.